钦定古今图书集成/明伦汇编/氏族典/第439卷 > 《廖用贤尚友录》 > 贾同
## 钦定古今图书集成/明伦汇编/氏族典/第439卷 > 《廖用贤尚友录》 > 贾同

按《宋史贾同传》：“同字希得，青州临淄人。初名罔，字公
疏。笃学好古，有时名。年四十馀，同进士出身，真宗命
改今名。王钦若欲致之，固谢不往。居八九年，始补历
城主簿。张知白荐为大理评事，通判兖州。天圣初，上
书言丁谓造符瑞以欺先帝，今谓奸既白，宜罢宫观
崇奉。又言寇准忠规亮节，宜还之内地。再迁殿中丞”，
知棣州，卒，门人谥曰“存道先生。”